جل شکتی وزارت
دریاؤں کا تحفظ اور احیاء
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں بتایا کہ:صنعتوں کے غیر محفوظ فضلے سے پیدا ہونے والےخطرناک یا مضر فضلے کو ماحولیات کے لحاظ سے درست طریقے سے مضر اور دیگر فضلے  ضابطے، 2016 اور1986 کے ماحولیات کے تحفظ کے ضابطے کے مطابق زہریلے فضلے کو دریاؤں میں چھوڑنے کی اجازت نہیں ہے۔
دریاؤں کی صفائی اور بحالی ایک مسلسل عمل ہے۔ ریاستوں/مرکز کے زیر انتظام علاقوں ،بلدیاتی اداروں اور صنعتی اکائیوں کی یہ ذمہ داری ہے کہ وہ دریاؤں کے تحفظ اور بحالی کے لیے، دریاؤں اور دیگر آبی ذخائر، ساحلی پانی یا زمین سے خارج ہونے سے پہلے سیوریج اور صنعتی فضلے کو مقررہ اصولوں کے مطابق ضروری ٹریٹمنٹ کو یقینی بنائیں ۔جل شکتی کی وزارت، گنگا کے طاس کے علاقوں میں دریاؤں کے لیے مرکزی سیکٹرکی نمامی گنگے اسکیم کے ذریعہ ملک میں دریاؤں کے شناخت شدہ حصوں میں آلودگی کو کم کرنے کے لیے مالی اور تکنیکی مدد فراہم کرکے نیز دیگر طاس کے علاقوں میں دریاؤں کے لیے نیشنل ریور کنزرویشن پلان  کی مرکزکے ذریعہ چلائی جانے والی اسکیم کے ذریعہ ریاستوں/مرکز کے زیر انتظام علاقوں کی کوششوں میں اضافہ کر رہی ہے۔
این آر سی پی نے اب تک ملک کی 16 ریاستوں پر محیط 77 قصبوں میں 34 دریاؤں پر مشتمل راستوں کا 6050.18 کروڑ روپے کی لاگت کے منظور شدہ پروجیکٹ کے تحت احاطہ کیا ہے،اورمنجملہ سیوریج ٹریٹمنٹ کی گنجائش 2677 ملین لیٹر یومیہ  پیدا کی گئی ہے۔ کُل364 پروجیکٹوں کے نمامی گنگے پروگرام کے تحت 30853 کروڑ روپے کی رقم منظور کی گئی ہے، جس میں 5024 ایم ایل ڈی کے سیوریج ٹریٹمنٹ اور 5227 کلومیٹر کے سیوریج نیٹ ورک کے 160 پروجیکٹ شامل ہیں۔
این آر سی پی،وائلڈ لائف انسٹی ٹیوٹ آف انڈیا  کے تحت، دہرادون نے منتخبہ بھارتی دریاؤں یعنی کاویری، گوداوری، پیریار، مہاندی، نرمدا اور براک کی ماحولیاتی حیثیت کا جائزہ لینے کے لیے ستمبر، 2020 میں 24.56 کروڑروپے منظور ی دی تھی۔لہٰذا انسٹی ٹیوٹ کو پچھلے تین سالوں میں بشمول موجودہ سال اب تک 1.4 کروڑ جاری کیے جاچکے ہیں۔نمامی گنگا پروگرام کے تحت، انڈین انسٹی ٹیوٹ آف ٹیکنالوجی  کانپور، سروے آف انڈیا، نیشنل انوائرمینٹل انجینئرنگ ریسرچ انسٹی ٹیوٹ ، انرجی ریسرچ انسٹی ٹیوٹ ،آئی آئی ٹی دہلی اورآئی آئی ٹی روڑکی جیسے اداروں/تنظیموں کو سرگرمیوں کے لیے تحقیق اور ترقی سے متعلق فنڈ فراہم کیا جاتا ہے۔ 19-2018 سے ان اداروں کو 50.1 کروڑ روپے کی رقم جاری کی جاچکی ہے۔
ماحولیات کےتحفظ سے متعلق ایکٹ، 1986 اور پانی سے متعلق ایکٹ 1974 کی شقوں کے مطابق ، صنعتی اکائیوں کو ایفلوئنٹ ٹریٹمنٹ پلانٹس  لگانے اور اپنے فضلے کو دریا اور آبی ذخائرمیں خارج کرنے سے پہلے طے شدہ ماحولیاتی معیارات کے مطابق نمٹنے کی ضرورت ہے۔ اس کے مطابق، آلودگی کی روک تھام سے متعلق مرکزی بورڈ ، آلودگی پرقابو پانے کے ریاستی بورڈس  اور آلودگی پر قابو پانے سے متعلق کمیٹیاں  صنعتوں کے پانی کے اخراج کے معیار کے تعلق سے نگرانی کرتی ہیں اور مذکورہ ایکٹ کی دفعات کے تحت عدم تعمیل پر کارروائی کرتی ہیں۔
سی پی سی بی کے مطابق، ملک میں 2839 مجموعی آلودگی پھیلانے والی صنعتیں  ہیں جو مختلف آبی ذخائر میں اپنے فضلے کا اخراج کر رہی ہیں۔ کل 2839 صنعتوں میں سے 2186 صنعتیں کام کر رہی ہیں اور 653 صنعتیں ازخود بند ہیں۔تعمیل کرنے والے اور تعمیل نہ کرنے والے یونٹوں کی تعداد باالترتیب 2055 اور 131 ہے۔ تعمیل نہ کرنے والے یونٹوں کے خلاف کارروائی میں 55 یونٹوں کو وجہ بتاؤنوٹس کا جاری کیا جانا،56 یونٹوں کو بند کرنے کی ہدایات جاری کرنا اور 2 یونٹوں کے خلاف قانونی مقدمات درج کرنا شامل ہیں۔
اس کے علاوہ، اصل درخواست نمبر 673/2018 میں نیشنل گرین ٹربیونل  کے احکامات کی تعمیل کرتے ہوئے ملک میں دریائی خطوں کی بحالی کے بارے میں، ریاستوں/ مرکز کے زیر انتظام علاقوں کو اپنے دائرہ اختیار میں حصوں کی بحالی کے لیے اس منظور شدہ ایکشن پلان کو نافذ کرنے کی ضرورت ہےجس کی شناخت سی پی سی بی کی طرف سے کی گئی اوراس نے مقررہ وقت کے اندراندر 2018 کی اپنی رپورٹ میں اسے شائع کیا۔این جی ٹی احکامات کے مطابق، ریاستوں/ مرکز کے زیر انتظام علاقوں اور مرکزی سطح پر بھی ایکشن پلان پر عمل آوری کا باقاعدہ جائزہ لیا جاتا ہے۔
گندے پانی کوقابل استعمال بنانے کے لئے سیوریج ٹریٹمنٹ پلانٹس  کا قیام دریا کے تحفظ اوراحیاء کے پروگراموں کا ایک اہم اورلازمی جزو ہے۔ایس ٹی پی سمیت سیوریج کا بنیادی ڈھانچہ بھی اٹل مشن فار ریجوینیشن اینڈ اربن ٹرانسفارمیشن  اور ہاؤسنگ اور شہری امور کی وزارت کے اسمارٹ سٹیز مشن جیسے پروگراموں کے تحت بنایا گیا ہے۔ قومی آبی پالیسی  یہ تجویز کرتی ہے کہ پانی کوپھر سے قابل استعمال بنایا جانا اور اس کا پھر سے استعمال ایک معمول بن جانا چاہئے۔ مزیدیہ کہ صنعتوں کی اس بات کے لئے حوصلہ افزائی کی جاتی ہےکہ وہ تکنیکی ترقی کے ذریعہ اپنے پانی کےفضلے کی پیداوار کو کم کریں،اور جہاں تک ممکن ہو گندے پانی کو قابل استعمال بنائیں ،اسے پھر سے استعمال کریں ،نیز زیرو لیکویڈ ڈسچارج  کو برقرار رکھیں۔این آر سی پی اور نمامی گنگے پروگرام کے تحت،صنعتی، زرعی اور باغبانی کے مقاصد وغیرہ کے لیے اس کے استعمال کے ذریعہ گندے پانی کو دوبارہ قابل استعمال بنانے اور اسےپھر سے استعمال کرنے کو فروغ دیا جاتا ہے۔